Stevie dan Projek Besarnya.
Ditulis oleh Kiki Prottsman.
Ilustrasi oleh Jenny Lang.
Stevie adalah tupai yang sangat mahir.
Dia adalah pelari terpantas dalam kelasnya dan salah satu pengeja terbaik di sekolahnya.
Tetapi hari ini, Stevie tidak gembira!
Dia telah mengusahakan satu projek dan seolah-olahnya semua yang dilakukan tidak betul.
"Oh tidak," Stevie berfikir kepada dirinya sendiri.
"Ini tidak baik sama sekali!"
Stevie dapat merasakan wajahnya semakin panas.
Dia bimbang bahawa seseorang akan lihat dia gagal dalam
projeknya dan mereka tidak akan menyukai dia lagi.
"Saya sangat marah!"
Jerit Stevie.
"Saya marah dengan projek ini.
Saya marah pada cikgu.
Dan saya marah pada diri sendiri!"
Dengan itu, Stevie mengambil projeknya dan menghancurkannya di lantai.
Projeknya pecah dalam cebisan dan dia mula pijaknya dengan kaki.
Ketika itu, Laurel datang untuk melihat apa yang telah berlaku.
"Stevie, apa yang berlaku?"
"Saya benci projek ini, dan saya benci kelas ini!"
"Oh, Stevie," kata Laurel dengan lembut.
"Ia kedengaran seperti anda kecewa."
"Kecewa?"
Tanya Stevie, keliru.
"Ya, kecewa," Laurel mengesahkan.
"Kecewa sama seperti menjadi marah, tetapi biasanya ini bermaksud anda marah kerana sesuatu
berlaku bukan seperti yang anda mahukan."
"Anda mungkin fikir anda marah pada cikgu, atau diri anda, atau projek anda.
Anda mungkin menyalahkan kemarahan anda pada gunting itu, atau sekeping pita.
Apabila anda mula merasa marah pada semuanya dan anda tidak boleh tahan lagi,
itu kekecewaan."
"Bagaimana saya menyingkirkannya?"
Tanya Stevie.
"Saya tidak ingin merasakan seperti ini lagi."
"Banyak perkara yang mengecewakan, Stevie.
Caranya ialah mengetahui bahawa kekecewaan adalah perkara yang baik."
"Perkara yang baik?!"
Stevie terkejut.
"Ya!
Kekecewaan adalah emosi yang memberitahu kita bahawa kita akan belajar sesuatu.
Apabila anda kecewa, ini bermakna sesuatu bukan seperti yang anda mahukan.
Jika anda fikirkan suatu penyelesaian, dan kemudian memperbaikinya, anda akan belajar sesuatu
yang dapat menolong anda pada masa depan."
"Saya rasa saya tidak faham," teriak Stevie.
"Cuba pertimbangkan.
Semasa anda belajar menunggang basikal anda, apa yang berlaku? "
Laurel menjawab.
"Saya akan menaiki basikal, mengayuh beberapa kali, kemudian jatuh," kata Stevie.
"Dan apakah perasan anda ketika itu?"
Laurel bertanya.
"Saya sangat kecewa!
Saya menangis, dan beritahu ibu bahawa saya tidak boleh lakukannya!"
Stevie berkerut.
"Kemudian apa yang berlaku?" Laurel menggesa.
"Ibu menyuruh saya menarik nafas panjang dan mencuba lagi.
Hanya beberapa kali kemudian, saya berjaya!"
Kata Stevie sambil berseri.
"Jadi apakah perasaan anda?" Laurel bertanya.
"Saya berasa hebat!" Stevie memekik.
"Saya sangat bangga dengan diri saya sendiri."
"Pada pendapat anda, apakah perasaan anda jika anda berputus asa pada kali pertama dan tidak pernah belajar
menunggang basikal?" tanya Laurel.
"Saya mungkin akan merasa kecewa pada diri saya sendiri.
Kecewa!
Dan saya masih akan berasa kecewa setiap kali saya melihat orang lain menunggang basikal."
"Tepat," seru Laurel.
"Kekecewaan sebenarnya tanda bahawa anda akan belajar sesuatu yang luar biasa.
Jika anda berputus asa sebelum belajar sesuatu, anda akan berasa tidak sedap hati dan kecewa."
"Ia kedengaran seperti anda juga bercakap tentang kegigihan," tambah Jorge.
"Kegigihan adalah perkataan lain untuk tidak berputus asa.
Jika anda cuba menyelesaikan masalah secukup kali, dalam pelbagai cara, akhirnya anda akan
berjaya!"
"Tetapi jika saya cuba lapan kali sebelum saya berjaya,
ini bermakna bahawa saya telah gagal tujuh kali!" kata Stevie.
"Mengapa anda fikir gagal adalah perkara buruk?" Jorge bertanya.
"Semua orang gagal dalam sesuatu sebelum mereka berjaya...seperti anda dengan basikal anda,
atau bayi belajar berjalan.
Anda perlu mula memikirkan perkataan gagal sebagai cara untuk cuba belajar."
"Saya tidak pernah memikirkannya seperti itu!" Stevie berseru.
"Ingat," Laurel bermula, "ketika anda merasa kecewa, jangan berputus asa.
Berikut adalah beberapa cara untuk membantu anda berasa lebih baik supaya anda boleh terus bergigih."
"Hitung perlahan hingga 10, ambil nafas yang mendalam, tulis kebimbangan anda dalam jurnal, bercakap dengan
rakan-rakan tentang perasaan anda, dan meminta bantuan."
"Setelah anda tenang," tambah Jorge, "anda boleh fokus untuk terus bergigih dan menyelesaikan
masalah.
Berikut adalah beberapa petua untuk membantu anda terus bergigih."
"Mencatat kaedah yang telah anda cuba.
Fikirkan apa yang sedang berlaku.
Fahami apa yang sepatutnya berlaku.
Memerhati apa yang ia beritahu anda.
Buat perubahan dan cuba lagi."
"Terima kasih, anda berdua!" Jerit Stevie.
"Saya tidak merasa kecewa lagi.
Saya tahu apa masalahnya dengan projek saya dulu,
dan kini saya bersedia untuk terus bergigih dan menjadikannya lebih baik."
Dengan sikap baru, Stevie menyelesaikan projeknya
dan menghabiskan masa sepanjang kelas mengujinya dengan rakan-rakannya.
Tamat.